Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 119:1-176
א [ʼAlef]119 Esengo na bato oyo bazangi mbeba na nzela na bango,+Bato oyo batambolaka na mobeko ya Yehova.+2 Esengo na baoyo bazali kotosa makundoli na ye;+Bazali kolukaluka ye na motema na bango mobimba.+3 Ya solo, bazali kosala likambo moko te ya kozanga boyengebene.+Batamboli na banzela na ye.+4 Yo moko opesá mitindo na yo+Mpo etosama mpenza.+5 Ee tiká banzela na ngai epikama makasi+Mpo natosa malako na yo!+6 Boye nakoyoka nsɔni te,+Ntango nakotala mitindo na yo nyonso.+7 Nakokumisa yo na bosembo ya motema,+Ntango nazali koyekola bikateli na yo ya lisambisi ya boyengebene.+8 Nazali se kobatela malako na yo.+Ee kosundola ngai te.+ב [Bet]9 Ndenge nini elenge mobali+ akopɛtola nzela na ye?Soki amibateli mpe asaleli liloba na yo.+10 Naluki yo na motema na ngai mobimba.+Kobungisa ngai nzela ya mitindo na yo te.+11 Nabombi liloba na yo malamu mpenza na motema na ngai,+Mpo nasalela yo lisumu te.+12 Ee Yehova, opambwami.Teyá ngai malako na yo.+13 Na mbɛbu na ngai, nasakoli+Bikateli nyonso ya lisambisi ya monɔkɔ na yo.+14 Nasepeli mingi na nzela ya makundoli na yo,+Koleka biloko mosusu nyonso ya motuya.+15 Nakomibanzabanza mpo na bitinda na yo,+Mpe nakotala banzela na yo.+16 Nakolinga bitinda na yo mingi.+Nakobosana liloba na yo te.+ג [Gimel]17 Salelá mosaleli na yo makambo na ndenge oyo ebongi, mpo nazala na bomoi+Mpe nabatela liloba na yo.+18 Fungolá miso na ngai, mpo natala+Makambo ya kokamwa oyo euti na mobeko na yo.+19 Nazali kaka moto oyo afandi mopaya na mokili.+Kobombela ngai mitindo na yo te.+20 Molimo na ngai etondi na mposa makasi+Ya bikateli na yo ya lisambisi, ntango nyonso.+21 Opameli bato ya lofundo+ oyo balakelami mabe,Oyo bazali kotika mitindo na yo.+22 Longolelá ngai nsɔni mpe lityo,+Mpo natosi makundoli na yo.+23 Ata bankumu bafandi; balobani mpo na kotɛmɛla ngai.+Kasi mosaleli na yo azali komibanzabanza mpo na malako na yo.+24 Lisusu, nalingaka makundoli na yo mingi,+Lokola bato oyo bapesaka ngai toli.+ד [Dalet]25 Molimo na ngai ekangani na putulu.+Batelá ngai na bomoi ndenge olobaki.+26 Nasakoli banzela na ngai moko, mpo oyanola ngai.+Teyá ngai malako na yo.+27 Salisá ngai nakanga ntina ya nzela ya bitinda na yo,+Mpo namibanzabanza mpo na misala na yo ya kokamwa.+28 Molimo na ngai ezangi mpɔngi mpo na mawa.+Tɛlɛmisá ngai ndenge olobaki.+29 Longolá nzela ya lokuta mosika na ngai,+Mpe moniselá ngai boboto na mobeko na yo.+30 Naponi nzela ya bosembo.+Namoni ete bikateli na yo ya lisambisi ebongi.+31 Nakangani na makundoli na yo.+Ee Yehova, koyokisa ngai nsɔni te.+32 Nakopota mbangu na nzela ya mitindo na yo,+Mpo ozali kofungola motema na ngai.+ה [Heʼ]33 Ee Yehova, lakisá ngai nzela ya malako na yo,+Mpo natosa yango tii na nsuka.+34 Salisá ngai nakanga ntina, mpo natosa mobeko na yo+Mpe mpo nabatela yango na motema mobimba.+35 Tambwisá ngai na nzela ya mitindo na yo,+Mpo nasepeli na yango.+36 Balusá motema na ngai epai ya makundoli na yo,+Kasi epai ya matomba te.+37 Salá ete miso na ngai eleka kozanga kotala eloko oyo ezangi ntina;+Batelá ngai na bomoi na nzela na yo moko.+38 Kokiselá mosaleli na yo liloba na yo+Oyo ezali kosala ete abanga yo.+39 Lekisá nsɔni na ngai, oyo nazali kobanga,+Mpo bikateli na yo ya lisambisi ezali malamu.+40 Talá! Nazali na mposa makasi ya bitinda na yo.+Batelá ngai na bomoi na boyengebene na yo.+ו [Waw]41 Ee Yehova, tiká motema boboto na yo eyela ngai,+Lobiko na yo na kolanda liloba na yo,+42 Mpo, na liloba, nayanola moto oyo azali kosambwisa ngai,+Mpo natyeli liloba na yo motema.+43 Mpe kolongola te liloba ya solo na monɔkɔ na ngai,+Mpo nazeli ekateli na yo ya lisambisi.+44 Mpe nakobatela mobeko na yo ntango nyonso,+Mpo na ntango oyo etyami ndelo te, ɛɛ libela.+45 Mpe nakotambolatambola na esika monene,+Mpo naluki bitinda na yo.+46 Nakolobela mpe makundoli na yo liboso ya bakonzi,+Mpe nakoyoka nsɔni te.+47 Mpe nakolinga makasi mitindo na yo+Oyo nalingá.+48 Mpe nakotombola mabɔkɔ na ngai mpo na mitindo na yo oyo nalingá,+Mpe nakomibanzabanza mpo na malako na yo.+ז [Zayin]49 Kanisá lisusu liloba olobaki na mosaleli na yo,+Oyo ozelisi ngai mpo na yango.+50 Yango nde libɔndisi na ngai na mpasi na ngai,+Mpo liloba na yo ebateli ngai na bomoi.+51 Bato ya lofundo basɛki ngai mingi mpenza.+Natiki mobeko na yo te.+52 Ee Yehova, nakanisi lisusu bikateli na yo ya lisambisi banda ntango oyo etyami ndelo te,+Mpe nazali komibɔndisa ngai moko.+53 Nkanda makasi ekangi ngai mpo na bato mabe,+Oyo bazali kotika mobeko na yo.+54 Malako na yo ekómi mindule na ngai+Na ndako ya bisika oyo nafandi mopaya.+55 Ee Yehova, na butu, nakanisi lisusu nkombo na yo,+Mpo nabatela mobeko na yo.+56 Yango mpe ekómi ya ngai,Mpo natosi bitinda na yo.+ח [Het]57 Yehova azali likabo na ngai;+Nalaki ete nakobatela maloba na yo.+58 Nakitisi motema na yo na motema na ngai mobimba.+Moniselá ngai boboto na kolanda liloba na yo.+59 Natali banzela na ngai,+Mpo nazongisa makolo na ngai na makundoli na yo.+60 Nasalaki nokinoki, mpe naumelaki te+Mpo na kobatela mitindo na yo.+61 Bansinga ya bato mabe ezingaki ngai.+Nabosanaki mobeko na yo te.+62 Na midi ya butu nalamukaka mpo na kopesa yo matɔndi+Mpo na bikateli na yo ya lisambisi ya boyengebene.+63 Nazali moninga ya baoyo nyonso babangaka yo,+Mpe ya baoyo bazali kobatela bitinda na yo.+64 Ee Yehova, motema boboto na yo etondisi mabele.+Teyá ngai malako na yo.+ט [Tet]65 Ee Yehova, osaleli mosaleli na yo malamu mpenza,+Na kolanda liloba na yo.+66 Teyá ngai bolamu,+ mayele+ mpe boyebi,+Mpo nandimeli mitindo na yo.+67 Liboso namona mpasi, nazalaki kosala masumu, kasi na nko te,+Nde sikoyo nabateli liloba na yo mpenza.+68 Ozali malamu mpe ozali kosala makambo ya malamu.+Teyá ngai malako na yo.+69 Bato ya lofundo babebisi lokumu na ngai na makambo ya lokuta.+Kasi ngai, nakotosa bitinda na yo na motema na ngai mobimba.+70 Motema na bango ekómi makasi lokola libanga.*+Kasi ngai, nalingi mobeko na yo.+71 Ezali malamu ndenge ngai namoni mpasi,+Mpo nayekola malako na yo.+72 Mobeko+ ya monɔkɔ na yo ezali malamu mpo na ngai,+Koleka bankóto ya bashekele ya wolo mpe ya palata.+י [Yod]73 Mabɔkɔ na yo esali ngai, mpe etɛlɛmisi ngai makasi.+Salisá ngai nakanga ntina, mpo nayekola mitindo na yo.+74 Baoyo bazali kobanga yo nde bato oyo bazali komona ngai mpe kosepela,+Mpo nazeli liloba na yo.+75 Ee Yehova, nayebi malamu ete bikateli na yo ya lisambisi ezali boyengebene+Mpe na bosembo na yo, opesi ngai disiplini.+76 Nabondeli yo, tiká motema boboto na yo ezala mpo na kobɔndisa ngai,+Ndenge olobaki na mosaleli na yo.+77 Misala na yo ya motema mawa eyela ngai, mpo natikala na bomoi;+Mpo nalingi mobeko na yo mingi.+78 Bato ya lofundo báyoka nsɔni, mpo babungisi ngai nzela kaka mpamba.+Kasi ngai, nazali komibanzabanza mpo na bitinda na yo.+79 Baoyo bazali kobanga yo bázongela ngai,+Ná baoyo bayebi makundoli na yo.+80 Motema na ngai ezali na mbeba te wana nazali kobatela malako na yo,+Mpo nayoka nsɔni te.+כ [Kaf]81 Molimo na ngai elɛmbi na mposa ya lobiko na yo;+Nazeli liloba na yo.+82 Miso na ngai elɛmbi na mposa ya liloba na yo,+Wana nazali koloba: “Okobɔndisa ngai ntango nini?”+83 Mpo nakómi lokola molangi ya mposo ya nyama+ na kati ya molinga.Nabosani malako na yo te.+84 Mikolo ya mosaleli na yo ezali boni?+Ntango nini okopesa etumbu na baoyo bazali konyokola ngai?+85 Bato ya lofundo batimoli mabulu mpo na kokanga ngai,+Baoyo bazali na bomoi oyo ezali kolanda mobeko na yo te.+86 Mitindo na yo nyonso ezali sembo mpenza.+Banyokoli ngai kaka mpamba. Ee salisá ngai.+87 Etikalaki kaka moke báboma ngai, nazala lisusu te na mabele;+Kasi ngai, natikaki bitinda na yo te.+88 Batelá ngai na bomoi na kolanda motema boboto na yo,+Mpo nabatela bokundoli ya monɔkɔ na yo.+ל [Lamed]89 Ee Yehova, mpo na seko,+Liloba na yo ezali na likoló.+90 Bosembo na yo ezali libota na libota.+Otɛlɛmisi mabele makasi, mpo etikala kaka bongo.+91 Na boyokani na bikateli na yo ya lisambisi yango ezali tii na mokolo ya lelo,+Mpo nyonso ezali basaleli na yo.+92 Soki nalingaka mobeko na yo mingi te,+Mbɛlɛ nakufaki na mpasi na ngai.+93 Nakobosana bitinda na yo te tii na ntango oyo etyami ndelo te,+Mpo na nzela na yango nde obateli ngai na bomoi.+94 Nazali moto na yo. Ee bikisá ngai,+Mpo naluki bitinda na yo.+95 Bato mabe bazeli ngai, mpo báboma ngai.+Nazali se kotya likebi na makundoli na yo.+96 Namoni nsuka ya eloko nyonso oyo ekoká.+Mitindo na yo ezali monene mingi.מ [Mem]97 Nalingaka mobeko na yo mingi mpenza!+Ezali lobanzo na ngai mokolo mobimba.+98 Mitindo na yo ekómisaka ngai na bwanya koleka banguna na ngai,+Mpamba te ezali ya ngai mpo na ntango oyo etyami ndelo te.+99 Nakómi na mayele ya kososola mingi koleka bateyi na ngai nyonso,+Mpo makundoli na yo ezali lobanzo na ngai.+100 Nazali kosala na mayele mingi koleka mikóló,+Mpo natosi bitinda na yo.+101 Napekisi makolo na ngai nzela nyonso ya mabe,+Mpo nabatela liloba na yo.+102 Natiki bikateli na yo ya lisambisi te,+Mpo yo nde oteyi ngai.+103 Maloba na yo ezali sukali mpenza na edáda na ngai,Koleka mafuta ya nzoi na monɔkɔ na ngai!+104 Mpo na bitinda na yo nde nazali kosala na mayele.+Yango wana nayiná nzela nyonso ya lokuta.+נ [Nun]105 Liloba na yo ezali mwinda na lokolo na ngai,+Mpe pole na nzela na ngai.+106 Nalapi ndai, mpe nakokokisa yango,+Mpo na kobatela bikateli na yo ya lisambisi ya boyengebene.+107 Namoni mpasi mingi mpenza.+Ee Yehova, batelá ngai na bomoi na kolanda liloba na yo.+108 Nabondeli yo, Ee Yehova, sepelá na makabo ya bolingo ya monɔkɔ na ngai,+Mpe teyá ngai bikateli na yo ya lisambisi.+109 Molimo na ngai ezali na lobɔkɔ na ngai ntango nyonso;+Kasi nabosani mobeko na yo te.+110 Bato mabe batyeli ngai motambo,+Kasi nayengiyengi mosika na bitinda na yo te.+111 Nakómisi makundoli na yo eloko na ngai mpo na ntango oyo etyami ndelo te,+Mpo ezali esengo ya motema na ngai.+112 Na motema na ngai nakani kosalela malako na yo+Mpo na ntango oyo etyami ndelo te, tii na nsuka.+ס [Samek]113 Nayini bato ya mitema mibale,+Kasi nalingi mobeko na yo.+114 Ozali esika na ngai ya kobombana mpe nguba na ngai.+Mpo nazeli liloba na yo.+115 Bólongwa mosika na ngai, bino basali-mabe,+Mpo natosa mitindo ya Nzambe na ngai.+116 Sungá ngai na kolanda liloba na yo, mpo natikala na bomoi,+Mpe koyokisa ngai nsɔni te mpo na elikya na ngai.+117 Simbá ngai, mpo nabika,+Mpe nakotalatala malako na yo ntango nyonso.+118 Obwaki baoyo nyonso batiki malako na yo;+Mpo bokosi na bango ezali makambo ya lokuta.+119 Osilisi bato mabe nyonso ya mabele lokola bosɔtɔ.+Yango wana nalingi makundoli na yo.+120 Nzoto na ngai elɛngi na nsɔmɔ na yo;+Mpe nabangi bikateli na yo ya lisambisi.+ע [ʽAyin]121 Nakati makambo na bosembo mpe na boyengebene.+Ee kosundola ngai te epai ya baoyo bazali kobuba ngai!+122 Zalá ndanga ya mosaleli na yo mpo na oyo ezali malamu.+Bato ya lofundo bábuba ngai te.+123 Miso na ngai elɛmbi na mposa ya lobiko na yo+Mpe liloba na yo ya boyengebene.+124 Salelá mosaleli na yo makambo na kolanda motema boboto na yo,+Mpe teyá ngai malako na yo.+125 Nazali mosaleli na yo.+ Salisá ngai nakanga ntina,+Mpo nayeba makundoli na yo.+126 Ntango ekoki mpo Yehova asala.+Babuki mobeko na yo.+127 Yango wana nalingi mitindo na yo+Mingi koleka wolo, ɛɛ wolo oyo epɛtolami.+128 Yango wana namoni ete bitinda nyonso oyo etali biloko nyonso ebongi;+Nayini nzela nyonso ya lokuta.+פ [Peʼ]129 Makundoli na yo ezali ya kokamwa.+Yango wana molimo na ngai etosi yango.+130 Soki bamonisi moto maloba na yo azwaka pole,+Esalisaka bato oyo bazangi mayele bákanga ntina.+131 Nafungoli monɔkɔ na ngai polele, mpo namɛla mpema,+Mpo nazali na mposa makasi ya mitindo na yo.+132 Baluká epai na ngai mpe moniselá ngai boboto,+Na kolanda ekateli na yo ya lisambisi epai ya baoyo balingaka nkombo na yo.+133 Piká makolo na ngai makasi na kati ya liloba na yo,+Mpe ata eloko moko te oyo eyokisaka mpasi ekonza ngai.+134 Sikolá ngai na moto nyonso oyo abubaka,+Mpe nakobatela bitinda na yo.+135 Ngɛngiselá mosaleli na yo elongi na yo,+Mpe teyá ngai malako na yo.+136 Mpisoli esopani na miso na ngai lokola mikɛli ya mai+Mpo babateli mobeko na yo te.+צ [Tsade]137 Ee Yehova, ozali moyengebene,+Mpe bikateli na yo ya lisambisi ezali sembo.+138 Lokola ozali na boyengebene mpe na bosembo mingi mpenza+Opesi biso mitindo tóbatela makundoli na yo.+139 Molende na ngai ebomi ngai,+Mpo banguna na ngai babosani maloba na yo.+140 Liloba na yo epɛtolami mingi mpenza,+Mpe mosaleli na yo alingaka yango.+141 Nazangi ntina mpe nazali moto mpamba.+Nabosani bitinda na yo te.+142 Boyengebene na yo ezali boyengebene mpo na seko,+Mpe mobeko na yo ezali solo.+143 Mpasi mpe mokakatano ezwaki ngai.+Nalingaki mitindo na yo mingi.+144 Boyengebene ya makundoli na yo ezali mpo na seko.+Salisá ngai nakanga ntina, mpo natikala na bomoi.+ק [Kof]145 Nabengi na motema na ngai mobimba.+ Ee Yehova, yanolá ngai.+Nakotosa malako na yo.+146 Nabeleli yo. Ee bikisá ngai!+Mpe nakobatela makundoli na yo.+147 Nalamuki ntɔngɔntɔngɔ na mwa pole+ ya kotana ya ntɔngɔ, mpo nabelela mpo na kosɛnga lisalisi.+Mpo nazeli maloba na yo.+148 Miso na ngai esilaki mpɔngi liboso ya bileko ya kokɛngɛla na butu,+Mpo namibanzabanza mpo na liloba na yo.+149 Ee yoká mongongo na ngai na kolanda motema boboto na yo.+Ee Yehova, batelá ngai na bomoi na kolanda ekateli na yo ya lisambisi.+150 Baoyo bazali kolanda etamboli ya nsɔni+ bakómi pene;Bakei mosika na mobeko na yo.+151 Ee Yehova, ozali pene,+Mpe mitindo na yo nyonso ezali solo.+152 Banda kalakala nayebi makundoli na yo mosusu,+Mpo otyá moboko na yango mpo na seko.+ר [Resh]153 Ee talá mpasi na ngai, mpe bikisá ngai;+Mpo nabosani mobeko na yo te.+154 Ee sambá likambo na ngai mpe bikisá ngai;+Batelá ngai na bomoi na boyokani na liloba na yo.+155 Lobiko ezali mosika na bato mabe,+Mpo baluki malako na yo te.+156 Ee Yehova, misala na yo ya motema mawa ezali mingi.+Ee batelá ngai na bomoi na kolanda bikateli na yo ya lisambisi.+157 Banyokoli na ngai mpe banguna na ngai bazali ebele.+Natiki makundoli na yo te.+158 Namoni baoyo basalaka na bokosi,+Mpe nayoki mpii, mpo babateli liloba na yo te.+159 Ee moná ete nalingi mitindo na yo.+Ee Yehova, batelá ngai na bomoi na kolanda motema boboto na yo.+160 Liloba na yo mobimba ezali solo,+Mpe ekateli na yo nyonso ya lisambisi ezali mpo na seko.+ש [Sin] to [Shin]161 Bankumu banyokoli ngai kozanga ntina,+Kasi motema na ngai eyoki nsɔmɔ ya maloba na yo.+162 Nasepeli na liloba na yo mingi+Ndenge moto asepelaka ntango apunzi biloko mingi.+163 Nayiná lokuta,+ mpe nazali se koyina yango mpenza.+Nalingi mobeko na yo.+164 Mbala nsambo na mokolo, nasanzoli yo+Mpo na bikateli na yo ya lisambisi ya boyengebene.+165 Baoyo bazali kolinga mobeko na yo bazali na kimya mingi,+Mpe eloko ya kobɛtisa bango libaku ezali te.+166 Ee Yehova, natye elikya na lobiko na yo,+Mpe nasaleli mitindo na yo.+167 Molimo na ngai ebateli makundoli na yo,+Mpe nalingaka yango mingi koleka.+168 Nabateli bitinda na yo mpe makundoli na yo,+Mpo banzela na ngai nyonso ezali liboso na yo.+ת [Taw]169 Ee Yehova, kosɛngasɛnga na ngai ya kolela epusana liboso na yo.+Ee salisá ngai nakanga ntina+ engebene liloba na yo.170 Tiká lilɔmbɔ na ngai mpo na kondimama ekɔta liboso na yo.+Ee bikisá ngai engebene liloba na yo.+171 Mbɛbu na ngai esopa lisanzoli,+Mpo oteyaka ngai malako na yo.+172 Lolemo na ngai eyemba liloba na yo,+Mpo mitindo na yo nyonso ezali boyengebene.+173 Lobɔkɔ na yo ezala mpo na kosalisa ngai,+Mpo naponá bitinda na yo.+174 Ee Yehova, nazali na mposa makasi ya lobiko na yo,+Mpe nalingi mobeko na yo mingi.+175 Tiká molimo na ngai ekoba kozala na bomoi mpe esanzola yo,+Mpe bikateli na yo ya lisambisi esalisa ngai.+176 Nayengiyengi lokola mpate oyo ebungi.+ Ee luká mosaleli na yo,+Mpo nabosani mitindo na yo te.+
Maloba na nse
^ Lil., “Motema na bango ezali koyoka eloko te lokola mafuta.”
lin_Latn lin_Latn lin_Latn lin_Latn lin_Latn lin_Latn